Terminal Chhatrapati Shivaji

Chhatrapati Shivaji Terminus (CST), secara rasminya dikenali sebagai Chhatrapati Shivaji Maharaj Terminus (CSMT), dan kadangkala juga dikenali sebagai Victoria Terminus (VT), ialah sebuah terminal kereta api bersejarah dan Tapak Warisan Dunia UNESCO yang terletak di Mumbai, Maharashtra, India.

Terminal ini direka bentuk oleh jurutera seni bina British, Frederick William Stevens, berdasarkan lakaran awal oleh Axel Haig, dengan gaya Gothic Itali yang mewah. Pembinaan bermula pada tahun 1878 di lokasi selatan bekas Stesen kereta api Bori Bunder, Halaman 64 dan siap pada tahun 1887, iaitu tahun Jubli Emas Ratu Victoria.


Pada bulan Mac 1996, nama stesen ini ditukar secara rasmi daripada Victoria Terminus kepada Chhatrapati Shivaji Terminus sebagai penghormatan kepada Shivaji, seorang raja pahlawan abad ke-17 dan Chhatrapati pertama Empayar Maratha yang mengasaskan kerajaan di wilayah Marathi di Dataran Tinggi Dekkan. Pada tahun 2017, nama stesen ini sekali lagi ditukar kepada Chhatrapati Shivaji Maharaj Terminus (dengan kod CSMT), di mana gelaran Maharaj bermaksud "raja agung" atau maharaja. Singkatan VT dan CST masih sering digunakan untuk merujuk kepada stesen ini.

Terminal ini merupakan ibu pejabat bagi Zon Kereta Api Tengah India. Ia juga merupakan salah satu stesen kereta api paling sibuk di India, yang berfungsi sebagai terminal untuk tren jarak jauh dan juga tren suburban dengan jumlah keseluruhan sebanyak 18 platform.
 References 

Kategori:Tapak Warisan Dunia di India
Bangunan dan struktur di Mumbai
Kategori:Stesen kereta api di Asia
Kategori:Stesen kereta api
Kategori:Stesen kereta api di India